Lejligheden er meget centralt beliggende, forstået på den måde, at den ligger tæt på La Sagrada familia, stranden, fine spisesteder og det gotiske område. Eduard, som vi havde kontakten med, er utroligt venlig og imødekommende og ikke mindst meget hurtig til at svare og hjælpe. Lejligheden ligger i et rimeligt roligt område, den har en lille altan, hvilket er dejligt (men udsigten fra den er dog lidt kedelig), den har en fin indretning og nogle fine detaljer, men det er lidt ærgerligt at de to soveværeler har vindue ind mod en slags skakt, der gør værelserne lidt mørke og udluftningen lidt svær - men sådan er det nok med mange af lejlighederne i Barcelona, hvis man ønsker at bo centralt. Alt i alt en fin oplevelse.